**ΕΡΓΑΣΤΗΡΙΑ ΕΚΠΑΙΔΕΥΤΙΚΟΥ ΠΡΟΓΡΑΜΜΑΤΟΣ**

**«Οι Ιππότες της Οδικής Ασφάλειας»**

Περιεχόμενα:

[**ΕΡΓΑΣΤΗΡΙΑ ΕΚΠΑΙΔΕΥΤΙΚΟΥ ΠΡΟΓΡΑΜΜΑΤΟΣ** 1](#_Toc46339379)

[**«Οι Ιππότες της Οδικής Ασφάλειας»** 1](#_Toc46339380)

[**ΕΝΟΤΗΤΑ 1η: ΜΑΘΑΙΝΩ, ΠΑΙΖΩ ΚΑΙ ΤΡΑΓΟΥΔΩ** 2](#_Toc46339381)

[**ΕΝΟΤΗΤΑ 2η: ΟΙ ΙΠΠΟΤΕΣ ΤΗΣ ΟΔΙΚΗΣ ΑΣΦΑΛΕΙΑΣ** 3](#_Toc46339382)

[**ΕΝΟΤΗΤΑ 3η: ΤΟ ΜΗΝΥΜΑ ΜΟΥ!** 4](#_Toc46339383)

**ΕΝΟΤΗΤΑ 1η: ΜΑΘΑΙΝΩ, ΠΑΙΖΩ ΚΑΙ ΤΡΑΓΟΥΔΩ**

***Διάρκεια 1-2 διδακτικές ώρες***

Οι μαθητές και οι μαθήτριες με τη βοήθεια των παρακάτω μουσικοκινητικών δραστηριοτήτων αντιλαμβάνονται το περίγραμμα του εκπαιδευτικού προγράμματος. Έρχονται σε επαφή με έννοιες όπως πεζός, όχημα, οδική συμπεριφορά κλπ.

**Άσκηση 1η: Παιχνίδι: «Ο οδηγός »**

Τα παιδιά γίνονται ζευγάρια. Το ένα παιδί κλείνει τα μάτια του και το άλλο γίνεται ο οδηγός του. Ο οδηγός είναι υπεύθυνος για την ασφάλεια του παιδιού αλλά και για να μη πέσουν πάνω σε ένα άλλο ζευγάρι. Στη συνέχεια αλλάζουν οι ρόλοι και το παιδί με τα κλειστά μάτια γίνεται οδηγός. Συζητάμε με τα παιδιά πως ένιωθαν που είχαν τα μάτια τους κλειστά, αν είχαν ανασφάλεια και πόσο σημαντικά είναι τα μάτια μας όταν κινούμαστε στο δρόμο.

(Αν στη διαδικασία συμμετέχουν γονείς τότε τα παιδιά αναλαμβάνουν να γίνουν οι οδηγοί των γονιών τους. Οι γονείς που κλείνουν τα μάτια πιθανότατα να κατανοήσουν πως νιώθουν τα παιδιά τους όταν τα παιδιά εξαρτώνται από τους γονείς για να περάσουν με ασφάλεια το δρόμο. Είναι σημαντικό μέσα από αυτή τη διαδικασία να δείχνουμε ότι και οι γονείς αλλά και τα παιδιά είναι σημαντικό να είναι προσεκτικοί στις μετακινήσεις τους).

**Άσκηση 2η: Παιχνίδι: «Μάτια και αυτιά ανοιχτά»**

Τα παιδιά χωρίζονται σε δύο ομάδες. Κάποιοι υποδύονται τα αυτοκίνητα, κάποια τα μηχανάκια και οι υπόλοιποι τους πεζούς. Όσοι υποδύονται τα αυτοκίνητα κάνουν τον ήχο« ζουμ», όσοι υποδύονται τα μηχανάκια κάνουν «γκρ» ενώ οι υπόλοιποι κλείνουν τα αυτιά τους. Ο κανόνας του παιχνιδιού είναι οι ήχοι «ζουμ» και «γκρ» να ακούγονται πολύ χαμηλόφωνα ώστε να μη μπορεί εύκολα το παιδί να διακρίνει τους ήχους αλλά και γιατί καμιά φορά μπορεί να ακούγονται ανεπαίσθητοι ήχοι από το δρόμο. Τα παιδιά κατανοούν με αυτό το διδακτικό και ευχάριστο τρόπο ότι ενώ τα μάτια τους βοηθούν να βλέπουν καλά, όταν τα αυτιά τους είναι κλειστά δεν είναι ασφαλή και μπορεί να τους χτυπήσει κάποιο όχημα. Έχοντας τα αυτιά μας ανοιχτά και τη προσοχή μας στο δρόμο μπορούμε να αντιληφθούμε την παρουσία άλλων οχημάτων πιο εύκολα. Ζητάμε από τα παιδιά να δώσουν παραδείγματα: πχ Κάποιο πεζοί φορούν ακουστικά και κινδυνεύουν να μην ακούσουν τη μοτοσυκλέτα που έρχεται προς το μέρος τους.

**Άσκηση 3η: Τραγούδι με τον Ιππότη Ευγένιο (ακουστικό υλικό)**

Τα παιδιά μαζεύονται σε έναν κύκλο και με την βοήθεια του εκπαιδευτικού ακούν και κάνουν παντομίμα το τραγούδι του Ιππότη Ευγένιου (Οι στίχοι του τραγουδιού βρίσκονται στη σελίδα . Ακούν καλά τους στοίχους και δίνουν προσοχή στις λέξεις όπως

ΠΡΟΣΕΧΩ - ΔΕΝ ΤΡΕΧΩ

ΠΡΟΣΕΧΩ – ΑΚΟΥΩ – ΒΛΕΠΩ ΜΕ ΠΡΟΣΟΧΗ

ΑΡΙΣΤΕΡΑ – ΔΕΞΙΑ – ΑΡΙΣΤΕΡΑ

οπού τις επαναλαμβάνουν χτυπώντας παλαμάκια.

Οπτικοακουστικό υλικό:

*Οι Ιππότες της Οδικής Ασφάλειας.* Εκπαιδευτικό τραγούδι για παιδιά.

<https://www.ioas.gr/multimedia/0/u2GTMjdkxoSHAbWP/>

**ΕΝΟΤΗΤΑ 2η: ΟΙ ΙΠΠΟΤΕΣ ΤΗΣ ΟΔΙΚΗΣ ΑΣΦΑΛΕΙΑΣ**

***Διάρκεια 2-3 διδακτικές ώρες***

Σκοπός του εργαστηρίου είναι οι μαθητές να κατανοήσουν τους βασικούς κανόνες για την ασφαλή μετακίνησή τους ως πεζοί.

**Ανάγνωση ιστορίας «Βιβλίο Ιππότης Ευγένιος»**

* Ο εκπαιδευτικός διαβάζει την ιστορία του Ιππότη Ευγένιου (σελ. 4-8) και οι μαθητές καλούνται να κάνουν τους ήχους από τα οχήματα και το περιβάλλον που περιγράφονται στην αφήγηση. Στη συνέχεια αφού ολοκληρώνει την ιστορία συζητάει με τα παιδιά ποια είναι η αποστολή του Ιππότη Ευγένιου. Ερωτήσεις που μπορεί να κάνει ο εκπαιδευτικός καθώς διαβάζει την ιστορία είναι η εξής:
* *Σε τι διαφέρει ο Ευγένιος από τους άλλους Ιππότες. Ποια είναι η δική του στολή/πανοπλία για να μένει ασφαλής;*
* *Γιατί νομίζετε ονομάζεται Ευγένιος (από το θέμα της ευγένειας στο δρόμο)*
* *Τι είναι αυτό που κάνει τους μεγάλους να μην προσέχουν στο δρόμο;*
* Στο τέλος ακολουθεί με ενθουσιασμό η υπόσχεση στο Τάγμα των Ιπποτών της Οδικής Ασφάλειας (σελ. 9). Όλοι μαζί με χέρια ψηλά και ενωμένα δίνουν την υπόσχεση να τηρούν τον Κώδικα Οδικής Ασφάλειας, να προστατεύουμε τον εαυτό μας και τους άλλους και κάνουμε ότι μπορούμε να μη γίνονται τροχαία δυστυχήματα!

**Παρακολούθηση VIDEO**

* Οι μαθητές και οι μαθήτριες παρακολουθούντο video με τίτλο ΖΕΒΡΑ, προβληματίζονται και συζητούν σχετικά με τις διαβάσεις των πεζών. Αναφέρουν που έχουν δει διαβάσεις και τι πρέπει να κάνουν οι οδηγοί μόλις δουν τη σήμανση της διάβασης. Στη συνέχεια ο εκπαιδευτικός δείχνει την εικόνα από το βιβλίο Ιππότης Ευγένιος (σελ. 21) όπου αναφέρονται τα 6 βήματα για να διασχίσουμε το δρόμο με ασφάλεια.
* Οι σελίδες 10-17 του βιβλίου μπορούν να προβληθούν ή να εκτυπωθούν και οι εκπαιδευτικοί να δουλέψουν στις ασκήσεις με τους μαθητές τους σε μικρές ομάδες ή στην ολομέλεια της τάξης.

Οπτικοακουστικό υλικό:

Βίντεο ΖΕΒΡΑ: <https://youtu.be/qoPbEo2p1Hw>

Βιβλίο Ιππότη Ευγένιου:

<https://drive.google.com/drive/folders/1kok_jJq2E5bZJnXofT13EA1l5RhnCvI1?usp=sharing>

**ΕΝΟΤΗΤΑ 3η: ΤΟ ΜΗΝΥΜΑ ΜΟΥ!**

***Διάρκεια 1-2 διδακτικές ώρες***

***Τα παιδιά σκέφτονται επάνω στις γνώσεις που απέκτησαν κατά τη διάρκεια του εργαστηρίου και συνοψίζουν σε μηνύματα οδικής ασφάλειας δίνοντας συμβουλές στους συνομήλικους τους αλλά και στους μεγαλύτερους.***

1. Τα παιδιά εργάζονται ομαδικά. Όλοι μαζί ζωγραφίζουν το περίγραμμα του σώματος ενός παιδιού και στη συνέχεια γράφουν πάνω όλες τις σκέψεις τους, τα συναισθήματά τους, τα μηνύματα που θέλουν μεταδώσουν για την Οδική Ασφάλεια.

2. Τα παιδιά εργάζονται ατομικά. Ο εκπαιδευτικός μοιράζει το αφισάκι του Ιππότη Ευγένιου στο οποίο ο μαθητής γράφει ένα μήνυμα που θέλει να στείλει για την οδική ασφάλεια («Φοράμε πάντα κράνος», «Ακούω - Προσέχω - Βλέπω», «Στο δρόμο δεν τρέχω» κλπ). Εναλλακτικά μπορεί να ζωγραφίσει ένα περιστατικό ή μια εικόνα από το δρόμο που σχετίζεται με την ασφάλεια των παιδιών στο δρόμο.

**Υλικό**

**Αφισάκι Ιππότη Ευγένιου (Το μήνυμά μου!):**

[**https://drive.google.com/drive/folders/1kok\_jJq2E5bZJnXofT13EA1l5RhnCvI1?usp=sharing**](https://drive.google.com/drive/folders/1kok_jJq2E5bZJnXofT13EA1l5RhnCvI1?usp=sharing)